हाथी ने इस अंदाज में किया रेलवे ट्रैक पार, लोग बोले, "समझदारी की तारीफ करनी पड़ेगी", देखें, Video  
ये वीडियो 8 दिसंबर को शेयर किया गया था
अब तक 43 हजार से ज्यादा बार देखा जा चुका है
इस वीडियो को 2500 लोगों ने पसंद किया है
इन दिनों सोशल मीडिया पर एक हाथी के वीडियो ने धूम मचा रखी है. वीडियो में हाथी रेलवे ट्रैक पार करता नजर आ रहा है. बता दें कि सोशल मीडिया साइट ट्विटर पर IFS सुशांता नंदा (IFS officer Susanta Nanda) ने हाथी का ये वीडियो शेयर किया था. इंटरनेट यूजर्स को ये वीडियो जहां हैरान कर रहा है वहीं लोग इसके प्रति चिंता भी जाहिर कर रहे हैं. वीडियो में देखा जा सकता है कि हाथी क्रॉसिंग गेट के सामने खड़ा है. ट्रैक क्रॉस करने की इच्छा से हाथी धीरे-धीरे गेट उठाता है और उसके नीचे से गुजर जाता है. हालांकि हाथी की किस्मत अच्छी थी कि उस वक्त ट्रैक खाली था और उसने बड़े आराम से ट्रैक पार कर लिया. 
Level crossing or the train line won't stop this elephant to migrate. They remember their routes very well, passed from one generation to another. Interestingly, different techniques at both the ends. pic.twitter.com/VoINDiVB3C
इस वीडियो को शेयर करते हुए नंदा ने लिखा, "ट्रेन लाइन इस हाथी को रोक नहीं सकी. हाथी अपना रास्ता अच्छे से जानते हैं. जो कि एक पीढ़ी से दूसरी पीढ़ी को हासिल होता है. हाथी ने दोनों ही छोर पर अलग-अलग तकनीक इस्तेमाल की,". बता दें कि ये वीडियो 8 दिसंबर को शेयर किया गया था जिसे अब तक 43 हजार से ज्यादा बार देखा जा चुका है. इस वीडियो को 2500 लोगों ने पसंद किया है. 
जहां एक ओर इंटरनेट यूजर्स ने हाथी के दिमाग को सराहा वहीं दूसरी ओर लोगों ने चिंता जताई. लोगों ने कहा शुक्र है ट्रैक खाली थे अगर ट्रेन आ रही होती तो चिंता की बात होती और यह बुरा हादसा बन जाता. 
Don't we require a solution to this, what if a train had crossed?
Brilliant but risky for him!
How gentle how Intelligent an Elephant ???? Could be ????
Amazing.